ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044524

ขอให้แก้ไขปัญหาถนนชำรุดเป็นบ่อและซ่อมแซมฝาท่อระบายน้ำ บริเวณถนนสังคมสงเคราะห์ แขวงลาดพร้าว เขตลาดพร้าว กรุงเทพมหานคร จุดสังเกต อยู่ก่อนถึงซอย 6 ระยะทางประมาณ 20 เมตร จะพบกับบริเวณที่ถนนชำรุด เนื่องจากผู้ร้องแจ้งว่า บริเวณถนนสังคมสงเคราะห์ ปัจจุบันพบว่า ถนนชำรุด มีสภาพเป็นบ่อ ถนนค่อนข้างแคบ ทำให้ไม่สะดวกในการสัญจร โดยเฉพาะในช่วงกลางคืน เมื่อรถสัญจรผ่าน ทำให้ช่วงล่างของรถได้รับความเสียหาย ประสบปัญหามาเป็นระยะเวลาประมาณ 1 สัปดาห์แล้ว ประกอบกับผู้ร้องแจ้งว่าในพื้นที่ ซึ่งอยู่ใกล้เคียงกัน พบว่า บริเวณภายในซอยสังคมสงเคราะห์ 24 จุดสังเกต เข้าไปในซอยฯ ระยะทางประมาณ 300 เมตร จะพบกับเพิงต้มข้าวโพด พบว่า บริเวณดังกล่าวมีฝาท่อระบายน้ำชำรุด ลักษณะแตก ผู้ร้องเกรงว่า ประชาชนที่เดินสัญจรผ่านอาจจะเกิดอุบัติเหตุตกท่อระบายน้ำเป็นเหตุให้เสียชีวิตได้ ส่งผลให้ประชาชนในพื้นที่ได้รับความเดือดร้อน ประสบปัญหามาเป็นระยะเวลาประมาณ 2 ปีกว่าแล้ว จึงประสงค์ให้หน่วยงานที่เกี่ยวข้องซ่อมแซมถนนชำรุด โดยการนำยางมะตอยมาเทกลบ และซ่อมแซมฝาท่อระบายน้ำ เพื่อบรรเทาความเดือดร้อนให้แก่ผู้ร้องและประชาชนที่สัญจรผ่าน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata